Diari Oficial de la Generalitat Valenciana


Sumari del DOGV 9351, del 31-05-2022 (2022/4971)

RESOLUCIÓ de 27 de maig de 2022, del director de l'Institut Valencià de Cultura, per la qual es dona publicitat a l'oferta d'ocupació pública de l'any 2022.
------------------------------------------------------------------------------------------------------------------------------------------------------------

### Dades del document

Número de DOGV
:   9351

Data del DOGV
:   31-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4971


Data del document
:   27-05-2022

Organisme emissor
:   Institut Valencià de Cultura

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 27 de maig de 2022, del director de l'Institut Valencià de Cultura, per la qual es dona publicitat a l'oferta d'ocupació pública de l'any 2022. [2022/4971]  
Mitjançant aquest anunci es fa pública l'oferta d'ocupació pública d'estabilitat de l'Institut Valencià de Cultura per a l'any 2022 aprovada pel seu Consell de Direcció, amb informe favorable de la Direcció General de Pressupostos de la Conselleria d'Hisenda i Model Econòmic, de conformitat amb l'article 36 de la Llei 8/2021, de 30 de desembre, de Pressupostos de la Generalitat per a l'exercici 2022, i amb l'article 2.2 de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
  
  
Contingut de l'oferta d'ocupació pública d'estabilitat  
De conformitat amb el que es disposa en la Llei 20/2021, de 28 de desembre, de mesures urgents per a la reducció de la temporalitat en l'ocupació pública i el VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, així com als processos d'estabilització derivats de la Llei 20/2021, l'oferta d'ocupació pública conté 89 places convocades per taxa excepcional d'estabilització d'ocupació temporal:  
  
- Places afectades pels processos d'estabilització previstos en els articles 19.U.6 de la Llei 3/2017, de 27 de juny, de Pressupostos Generals de l'Estat per a l'any 2017, i 19.U.9 de la Llei 6/2018, de 3 de juliol, de Pressupostos Generals de l'Estat per a l'any 2018, ja incloses en les ofertes d'ocupació pública de 2019 i 2020, segons estableix l'article 2.1 de la Llei 20/21 de 28 de desembre, de mesures urgents per a la reducció de la temporalitat en l'ocupació pública.  
- Places que compleixen els requisits de la taxa addicional d'estabilització establida per Llei 20/21 de 28 de desembre, de mesures urgents per a la reducció de la temporalitat en l'ocupació pública.  
Els processos selectius derivats d'aquesta oferta pública d'ocupació seran convocats per l'Institut Valencià de Cultura, en els terminis màxims establits en l'article 2 de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, havent de quedar resoltes el 31 de desembre de 2024.  
  
La present resolució tindrà els efectes que procedisquen d'acord amb les seues característiques i naturalesa a partir de l'endemà de ser publicada, i contra aquesta, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació; potestativament, es podrà interposar un recurs de reposició en el termini d'un mes, a comptar des de l'endemà de la publicació, davant de l'òrgan que l'ha dictada.  
  
  
València, 27 de maig de 2022.- El director general de l'Institut Valencià de Cultura: Abelardo Guarinos Viñoles.